Na podlagi 38. člena Zakona o lokalnih volitvah (Url. RS, št. 94/07- ZLV UPB3 in 45/08) ter 70. člena

Poslovnika Občinskega sveta Občine Vojnik (Ur.l. RS, št. 23/99), Komisija za mandatna vprašanja, volitve in imenovanja objavlja

JAVNI POZIV

ZA PREDLAGANJE KANDIDATOV ZA ČLANE

OBČINSKE VOLILNE KOMISIJE OBČINE VOJNIK
I.

Komisija za mandatna vprašanja, volitve in imenovanja zbira predloge za člane in namestnike Občinske volilne komisije Občine Vojnik.

Člani in namestniki občinske volilne komisije občine Vojnik bodo predvidoma imenovani za obdobje od 1. 1. 2012  do 31. 12. 2015.

II.

Na podlagi 33., 108. in 109. člena Zakona o lokalnih volitvah (Uradni list RS, št. 94/07- ZLV UPB3 in

45/08) volitve v občinske svete, v četrtne svete in volitve župana vodijo in izvajajo občinske volilne

komisije.

Glede na 38. člen ZLV občinsko volilno komisijo, ki ima štiriletni mandat, imenuje občinski svet.

V skladu s 35. členom ZLV sestavljajo OVK predsednik in trije člani ter njihovi namestniki.

Predsednik in njegov namestnik se imenujeta izmed sodnikov ali izmed drugih diplomiranih pravnikov,

ostali člani OVK in njihovi namestniki pa se imenujejo po predlogih političnih strank, drugih organizacij občanov v občini in občanov.

41. člena ZLV določa, da OVK:

- skrbi za zakonitost volitev župana, članov občinskega sveta in članov svetov krajevnih skupnosti;

- potrjuje posamične kandidature oziroma liste kandidatov in sestavlja sezname kandidatov oziroma list kandidatov;

- določa volišča;

- imenuje volilne odbore;

- ugotavlja rezultate glasovanja in razglaša izide volitev ter daje poročila o izidu volitev;     
- opravlja in vodi neposredno tehnično delo v zvezi z volitvami;

- opravlja druge naloge, ki jih določa zakon.

III.

Pisne predloge za člane OVK predlagatelji predložijo Komisiji za mandatna vprašanja, volitve in   imenovanja, Keršova ulica 8, 3212 Vojnik. V predlogu za člana oz. namestnika člana OVK mora predlagatelj posredovati naslednje podatke o kandidatu:

1. ime in priimek;

2. rojstne podatke;

3. podatke o izobrazbi;

4. podatke o prebivališču;

5. soglasje kandidata o pristanku na kandidaturo.

Komisija bo upoštevala kot pravočasne tiste predloge, ki bodo prispeli do vključno srede 7. decembra 2011, do 12. ure.

